text: Det er pokkers svært med paryk
  22 februar 2017 kl. 17.18
  Paryk er svær at finde og bære. For mange handler det bl.a. om diskretion.
  - Mine negle kan flække, de kan tage mit bryst og give mig en protese i stedet, men det er håret…når først det er væk, det er…rigtig, rigtig forfærdeligt.
  Sådan siger Lisbeth Sognstrup fra Vejen. Hun er ramt af kræft og har mistet det meste af sit hår. Derfor får hun hjælp til at få en paryk. Og den slags er en meget personlig sag, som gerne må ordnes i enerum med sin fortrolige frisør.
  Lisbeth Sognstrup, kræftpatient, Vejen: "Dine negle kan flægge, de kan tage dit bryst og give dig en protese, men det er håret…når først det er væk, det er…rigtig, rigtig forfærdeligt"
  Det er her, Randi Mikkelsen fra Bække kommer ind i billedet. Hun driver sin forretning, Parykspecialisten, på landet lidt gemt væk fra vejen.  Hun ved, det er svært og meget personligt for mange at skulle have en paryk, og Randi Mikkelsen sætter en ære i at hjælpe folk med det.  
  Mød Randi Mikkelsen og Lisbeth Sognstrup i klippet her og se mere til dem i programmet I Godt Selskab på TV SYD+.
  
  